rlitschk/wikidir huggingface dataset:
Holm (hoochdüütsch Holm) is en Dörp in de Gemeen Bookholt in’n Landkreis Horborg, Neddersassen. Binnen de Gemeen höört de Oort to de polietsche Oortschop Holm-Seppens. De Oort liggt in de Lümbörger Heid, an’n Noordrand von dat Naturschuulrebeed Lümbörger Heid un an dat rechte Över von de Seev. De Wiebeek münnt dor in de Seev. Op dat annere Över von de Seev na Noordwesten to fangt de Lohbargen an, in’n Süüdoosten liggt de Töps. De Naveröörd sünd Seppens mit de Seppenser Möhl in’n Noorden, Lüll, Weih un Thälsdörp in’n Noordoosten, Schierhoorn in’n Oosten, Wesel un Tunnhoff in’n Süüdoosten, Wehlen in’n Süden, Inzmöhlen un Handörp in’n Süüdwesten, Wörm in’n Westen un Holm-Seppens in’n Noordwesten. 1567 hett Christoph von Hodenberg sik in Holm dat Good Holm anleggt. De Holmer Möhl kummt 1615 toeerst in de Oorkunnen vör, is wohrschienlich aver al 1567 mit boot worrn. As 1901 de Heidbahn anleggt worrn is, schullen de beiden Öörd Seppens un Holm blots een Bahnhoff kriegen un nich jeder een. Dorüm is de Bahnhoff op halven Weg twüschen de beiden Öörd anleggt worrn. Rund üm’n Bahnhoff sünd denn ne’e Hüüs boot worrn, de vondaag den separaten Oortsdeel Holm-Seppens billen doot. In de Franzosentied von 1810 bet
Loobk (hoochdüütsch Lobke) is en lütten Oort in de Gemeen Solzhusen (Samtgemeen Solzhusen) in’n Landkreis Horborg, Neddersassen. De Oort höört polietsch al von öllers bi Solzhusen mit bi. De Oort liggt in de Lümbörger Heid an de Luh. De Naveröörd sünd Sneed un Weddermööd in’n Noorden, Veerhöben in’n Noordoosten, Westergellsen in’n Oosten, Röndahl in’n Süüdoosten, Luhmöhlen in’n Süden un Solzhusen in’n Süüdwesten. In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Garlstörp in dat Amt Winsen tohöört. Blots in de Johren 1852 bet 1859 hett Loobk för en Tied to dat Amt Solzhusen höört. Na 1885 weer dat in’n Kreis Winsen un is 1932 Deel von’n Kreis Horborg worrn. De Oort is an’n 1. Juli 1972 as Deel von de Gemeen Solzhusen mit de Gemeenreform in Neddersassen an de nu gröttere Gemeen Solzhusen kamen. Loobk is evangeelsch-luthersch präägt un höört to dat Kaspel von de Johannis-Kark in Solzhusen. För de Kathoolschen is de St.-Maria-Kark in Äästörp tostännig, de siet 1.
Sneed's Feed & Seed betekent Sneed, Oort in de Gemeen Veerhöben in’n Landkreis Horborg, Neddersassen, Sneed Family, US-amerikaansche Country- un Rock’n’Roll-Grupp. Sneed is de Familiennaam von Ed Sneed (* 1944), US-amerikaanschen Golfspeler, Harry Sneed (* 1940), US-amerikaanschen Software-Testexperte, John Sneed (1861–1898), US-amerikaanschen Baseballspeler, Joseph D. Sneed (1938-2020), US-amerikaanschen Physiker un Philosoph, Joseph Tyree Sneed (1920–2008), US-amerikaanschen Jurist, Sam Sneed (* 1968), Pseudonym von’n US-amerikaanschen Hip-Hop-Produzent un Rapper Sam Anderson, William Henry Sneed (1812–1869), US-amerikaanschen Politiker. Kiek ok bi: Snee. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heidenau betekent Heidenau, Gemeen in’n Landkreis Horborg, Neddersassen, Heidenau, Stadt in’n Landkreis Sassische Swiez-Oosterzgebirge, Sassen, Heidenau, düütschen Naam von de Stadt Niepołomice in de Woiwodschop Lüttpolen, Polen, Reifenwerk Heidenau, Ünnernehmen ut Heidenau, Sassen. Kiek ok bi: Heydenau. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gehrden (hoochdüütsch Gehrden) is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher. De Oort liggt an’n Rand von de Masch von de Elv. Dör Gehrden flütt de Diekgraven, de in’n Ashuser Möhlendiek münnt. De Naveröörd sünd Hoopt in’n Noorden, Stöckt in’n Noordoosten, Winsen in’n Oosten, Grevelau in’n Süüdoosten, Scharmbääk in’n Süden, Ashusen in’n Süüdwesten un Achterdiek un Stell in’n Noordwesten. Gehrden kummt 1478 as tho den Geerden toeerst in de Oorkunnen vör. To de Tied weer dat noch keen Oort, man blots de Naam von en Floorstück. De eersten Hüüs sünd eerst 1769 anleggt worrn, as dat Hartogdom Bruunswiek-Lümborg dor söss Buurnsteden ansiedelt hett. Disse eersten Hüüs legen an de Straat Saatgehrden. Eerst later sünd denn de Hüüs an’n Gehrdener Diek anleggt worrn, de beter vör Hoogwater seker weren. De Oort is in de eerste Tied deelwies ok noch Herrengehrden nöömt worrn. In’n Eersten Weltkrieg sünd söss Soldaten ut Gehrden fullen oder vermisst un in’n Tweten Weltkrieg acht. In de Franzosentied von 1810 bet 1814 hett de Oort to de Mairie Flegenbarg in’n Kanton Winsen höört. Dat Rebeed hett in disse Tied 1810 to dat Königriek
De Noordamerikaansche Smunt (Anas americana) is en Aart mank de „Aanten an sik“, de in Noordamerika veel vörkamen deit. Se is tohuse vun de Midden vun Alaska over Kanada sien Norden hen bit an de Övers in’n Süüdosten vun de Groten Seen. Ok in’n Westen vun de USA brott se. De Noordamerikaansche Smunt is sotoseggen de „Suster“ vun den Smunt, de in Eurasien tohuse is. In Utsehn un Levensaart sünd se tämlich overeen. De Noordamerikaansche Smunt is in sien Bestand nich in Gefohr un tellt to de Aantenvagels, de in Noordamerika an’n meisten to finnen sünd. De Noordamerikaansche Smunt warrt 45 bit 55 cm lang. De Flunken kann he 75 bit hen to 90 cm wiet utspannen, un wegen deit he vun 600 bit 850 Gramm. Bi Waarten in ehr Hochtiedskleed is de Bost rosa un dat Achterdeel swatt. De Feddern an’t Lief sünd roodbruun un gaht, na’n Ruggen hen, in Sülvergrau over. An de Unnersieten is de Vagel schier witt. De Flunken hefft en witten Spegel, de in’n Sitten un ok bi’t Flegen to sehn is. In dat Slichtkleed, buten de Brödeltied, slaht de Waarten na de Seken. De Seken sünd hellbruun un slaht in de Farv na dat
Smafelln (hoochdüütsch Schmalenfelde) is en lütten Oort in de Gemeen Marxen (Samtgemeen Hanstää) in’n Landkreis Horborg, Neddersassen. De Oort liggt in’n Noorden von de Lümbörger Heid an dat rechte Över von de Smale Au, nich wied von de Steed, an de de Moorbeek in de Smale Au münnt. De Naveröörd sünd Marxen in’n Noorden, Braackel in’n Oosten, Quarrendörp in’n Süüdoosten, Hanstää in’n Süden, Diekshuus un Drumbargen in’n Süüdwesten un Asendörp in’n Westen. De Naam Smafelln kummt 1295 toeerst vör, as en Lodewicus de Smalenfelde Börger in Lümborg worrn is. De Oort sülvs dükert eerst 1343 in de Oorkunnen op, as de Bröder von dem Horne dat Klooster Ramßel den eenstelligen Hoff in Smafelln överlaten hebbt. Dat nächste Maal kummt de Oort denn 1450 as Smalenvelde in dat Winsener Schatzregister vör. In dat Lagerbook von dat Amt Winsen von 1681 kummt de Hoff in Smafelln mit Land von 58 Himten Insaat un Wischenland von twölv Foder Hau vör. De Hoff harr an Veh twee Peer, 29 Kopp Rindveh, söven Swien, 200 Schaap un fiev Immenstöck. Dat Wahnhuus von 1809 un de Schüün von 1715 staht vondaag noch. 1897 is noch en tweet Wahnhuus in Villenform boot worrn. De Smeed, de üm
Scharmbeck is de hoochdüütsche Naam von Scharmbeek, Oort in de Gemeen Oosterholt-Scharmbeek in’n Landkreis Oosterholt, Neddersassen, Scharmbääk, Oort in de Gemeen Winsen in’n Landkreis Horborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hollenbeek betekent Hollenbeek, Oort in de Gemeen Harsfeld in’n Landkreis Stood, Neddersassen, Hollenbeek, Oort in de Gemeen Hollenbeek in’n Kreis Hartogdom Loonborg, Sleswig-Holsteen, Hollenbeek, Oort in de Gemeen Behlendörp in’n Kreis Hartogdom Loonborg, Sleswig-Holsteen, Hollenbeek, Oort in de Gemeen Rendswühren in’n Kreis Plöön, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Thieshoop (hoochdüütsch Thieshope) is en Dörp in de Gemeen Braackel (Samtgemeen Hanstää) in’n Landkreis Horborg, Neddersassen. De Oort warrt ok Herdenkaben nöömt. Thieshoop liggt in’n Noorden von de Lümbörger Heid. De Wulfser Beek, de later in’n Aubeek münnt, hett sien Born bi Thieshoop. Ans flütt dat Water, dat in Thieshoop dalkummt, na’n Peerbeek, de ok in’n Aubeek münnt. De Naveröörd sünd Holtörp in’n Noorden, Scharmbääk un Parrns in’n Noordoosten, Wulfsen un Tangendörp in’n Süüdoosten, Braackel in’n Süüdwesten, Marxen in’n Westen un Ramßel un Ohlendörp in’n Noordwesten. In’n Eersten Weltkrieg sünd söss Soldaten ut Thieshoop fullen oder vermisst. In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer dat in’n Kreis Winsen. 1932 is dat Deel von’n Landkreis Horborg worrn. De Oort is an’n 1. Juli 1972 mit de Gemeenreform in Neddersassen Deel von de Gemeen Braackel
De Pruth (rumäänsch: Prut; ukrainsch un russich: Прут}}; latiensch: Pyretus) is en 953 km lang linker Nebenstroom vun de Donau. Sien Born liggt in de Oblast Iwano-Frankiwsk in de ukrainsch Ostkarpaten dicht bi de rumäänsch Grenze, wo de Jassinja-Pass to dat Bornrebeet vun de Theiß in de Oblast Transkarpatien röverführt. De moldawisch-rumäänsch Grenze folgt gänzlich den Verloop vun den Pruth. Ut de Bargen nich wiet vun der Howerla weg, floot de Pruth Richt Jaremtsche un reckt etwa 100 km östlich vun de Born Czernowitz, Hööftstadt vun de Oblast Tscherniwzi un historsch Hööfstadt vun de Bukowina. Nah wiederen 100 km wend sück de oop vun den Pruth nah Süden un markeert af nu de gesamt Grenze tüschen Rumänien un Moldawien. In dat Bültland vun Bessarabien mäandert de Stroom düchtig. Nich wiet vun de Stadt Iași weg, wurrd de Stroom för de ünneren 300 km schippbar un münd östlich vun Galați (Galatz) bi dat moldawisch Giurgiulești in de Donau, kört bevör de hör Münnensdelta reckt. De Sroom hett (kört för sien Münnen in de Donau) en Waterführung vun 110 m³/s. Vun historsch bedüüden ist de Freeden vun' Pruth, de Peter de Grote an' 23. Juli 1711 ingahn muss, nahdem sien Truppen tovör
Otto Gildemeister (* 13. März 1823 in Bremen; † 26. August 1902 in Bremen) weer Schriever, Senator un Bremer Börgermeester. Otto Gildemeister stammt af ut de bekannte Bremer Familie Gildemeister. He is de Söhn vun Johann Carl Friedrich Gildemeister un siene twede Fro Tibeta, en Dochter vun den Prediger Johann Jacob Stolz, un de Broder vun Karl Gildemeister. Al as en Schöler hett he tosamen mit sien Vader allerhand Klassikers in de düütsche Spraak öbersett. An Aischylos, Horaz, Tibull, Shakespeare, Byron un Ariost hett he sik ranmaakt. Dat Öbersetten vun grote Warken vun anner Völker ehr Dichtkunst hett he ok in sien Tiet as Politiker jümmers mit grote Kunst bedreben. 1842 güng he to’t Studeren nah Berlin. 1844 is he öberwisselt nah Bonn un 1845 keem he wedder nah Berlin torüch. Studeren dö he Historie, Politik un Volksweertschup. Dat Studium hett he aber nich afslaten. He is 1845 as Redakteur bi de Weser-Zeitung in Bremen inträden. Vun 1850 af an harr he dor dat Seggen. Wat de Politik angeiht, so stünn he up de liberale un konservative Siet. 1852 is he Sekretär bi’n Senat wurrn un 1857 hefft se em to’n Senator maakt. Dat warrt seggt, de grote Johann Smidt
Edmund Strother Phelps (* 26. Juli 1933 in Evanston, Illinois) is en US-amerikaansch Ökonom an de Columbia University, de 2006 „för sien Analyse vun intertemporaler Teelkonflikte in makroökonoomsch Politik“ den Nobelpries för Wertschapswetenschapen kreeg. 1951 hett he dat Amherst College besöcht, wo he 1955 sien Afsluss maakt hett. Dornah is he an de Yale University wesselt, wo he 1959 sien Doktertitel maakt hett. 1961 hett Phelps dorup henwiest, dat nich de Produktschoon pro Kopp, sonnern de Konsum pro Kopp maximeert weern muss. Dat is denn de Fall, wenn all Löhns konsumeert wurrn un all Zinsinkommen spaart wurrn, as Phelps wies. En optimale Spaarquote is also denn reckt, wenn de Zinssatz vun en Volkswertschap so hooch as de Wassdomsrate is. Disse Erkenntnisl gung as Goldene Regel vun de Akkumulatschoon in de Wassdomstheorie in. Kritiseert wurrd an de Golden Regel, dat se anners as de Ramsey-Regel vun Frank Plumpton Ramsey kien Tietpräferenzen berücksichtigt. 1974 hett Phelps Viviana Montdor heiraadt mit de he twee Kinner hett. Bemarkenswert is todem, dat he kien Auto hett. 2001: Ehrendoktertitel vun de Universität Mannheim 2006: Ehrendoktertitel vun Grande École Sciences Po Paris 2006: Nobelpries för Wertschapswetenschapen 2006: Ridder vun de Ehrenlegion 2006: Pries vun dat Kieler Institut
Holtörp is en Dörp in de Gemeen Seevdaal in’n Landkreis Horborg, Neddersassen. Holtörp liggt an’n Noordrand von de Lümbörger Heid un in’n Süden von’n Baukweddel. De Ashuser Möhlenbeek hett sien Born in Holtörp. De Naveröörd sünd Stell, Achterdiek, Ashusen mit Büllhorn un Scharmbääk in’n Noordoosten, Parrns, Wulfsen un Tangendörp in’n Süüdoosten, Thieshoop in’n Süden, Braackel un Marxen in’n Süüdwesten un Ramßel, Ohlendörp un Host in’n Noordwesten. Den hoochdüütschen Naam Holtorfsloh hett de Oort an’n 16. März 1936 kregen, nadem de Kreis Horborg un de Kreis Winsen 1932 tohoopgahn sünd. Mit Holtörp keem en tweet Oort mit’n sülven Naam in’n Kreis, de all beid Holtorf heten hebbt. Dorüm is de een Oort to Holtorfsbostel worrn, de annere to Holtorfsloh. Holtorfsloh is en Tied lang ok Holtorf I nöömt worrn, üm den Ünnerscheed to maken. In’n Eersten Weltkrieg sünd söven Soldaten ut Holtörp fullen oder vermisst. In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Parrns in dat Amt Winsen tohöört. Blots
Hau (hoochdüütsch Haue) is en lütten Oort in de Gemeen Winsen in’n Landkreis Horborg, Neddersassen. De Oort höört polietsch von öllers bi Lassrönn mit bi. Hau liggt in de Masch von de Elv twüschen den Diek na de Elv un den Diek na de Ilmenau. In’n Westen un Süden liggt dat Naturschuulrebeed Ilmenau-Luh-Daal. De Naveröörd sünd Lassrönn in’n Oosten, Nettelbarg in’n Süüdoosten, Winsen in’n Süden, Stöckt in’n Süüdwesten un Hoopt in’n Westen. Op dat annere Över von de Elv liggt in’n Noordwesten Tollspieker, in’n Noorden Riepenborg un in’n Noordoosten Krauel. Disse Öörd höört all to Hamborg. In de Franzosentied von 1810 bet 1814 hett de Oort to de Mairie Flegenbarg in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn. De Oort is an’n 1. Juli 1972 as Deel von de Gemeen Lassrönn mit de Gemeenreform in Neddersassen an de Gemeen Winsen kamen. Hau is evangeelsch-luthersch präägt un höört to dat Kaspel von de
De Frellsdorper Möhlenbeek is en Beek in’n Landkreis Cuxhoben, de von links in de Geest münnt. De Beek hett sien Born in dat Moor twüschen Appeln, Wolljes un Oosterndörp (Naturschuulrebeed Wolljeser See un Randmooren) un flütt von dor na Noorden. Twüschen Appeln un Frellsdorp nimmt he von rechts den Steenhorngraven op un löppt denn an Frellsdorp vörbi un ünner de Kreisstraat 40 ünnerdör. In de Neegd von’n Bahnhoff Frellsdorp (mit Brügg von de Bahnlien Bremerhoben–Buxthu över den Beek) münnt von rechts de Ströhngraven. An disse Steed liggt ok Frellsdorpermöhlen. Dor hett de Beek fröher en Watermöhl andreven. Vondaag noch is de Beek dor opstaut. De Dieken warrt as Fischdieken bruukt. De Möhlenbeek dreiht nu na Noordwesten un nimmt von links den Hammoorgraven op. Twüschen Geestenseth un Köhlen (vör dat Moor) münnt de Möhlenbeek denn in de Geest. De Münn liggt in de Neegd von de Landsstraat 128. Dat Water ut de Geest flütt wieder in de Werser un in de Noordsee. Von de Gewässergööd sünd so twee Drüddel in de Göödklass II-III (kritisch belast) indeelt un een Drüddel in de Göödklass II (mäßig belast). De Steenhorngraven hett sien Oorsprung in’n Westen von’n Sünnerwoold. De Ströhngraven hett sien Born bi Mals
Heimbeuk (hoochdüütsch Heimbuch) is en lütten Oort in de Gemeen Unnel (Samtgemeen Hanstää) in’n Landkreis Horborg, Neddersassen. De Oort höört polietsch al von öllers bi Unnel mit bi. De Oort liggt in de Lümbörger Heid un in dat Naturschuulrebeed Lümbörger Heid. De Born von de Seev liggt in’n Noordwesten von’n Oort. In’n Süüdoosten liggt mit’n 169 Meter över de See hogen Wilser Barg de höögste Punkt von de Lümbörger Heid. De Naveröörd sünd Tunnhoff un Wesel in’n Noorden, Meenern un Unnel in’n Noordoosten, Wils in’n Süüdoosten, Babenbeek in’n Süden, Einem in’n Süüdwesten, Ehrhoorn in’n Westen un Wintemaur an de Chaussee un Wehlen in’n Noordwesten. De Hoff in Heimbeuk kummt 1271 toeerst in de Oorkunnen vör. Later weer dat en Forsthuus. In de Franzosentied von 1810 bet 1814 hett de Oort to de Mairie Behrn in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Garlstörp in dat Amt Winsen tohöört.. Blots von 1852 bet 1859 hett dat Dörp kort to dat Amt Solzhusen höört. Na 1885 weer dat in’n Kreis Winsen un is 1932 Deel
Arthur Bruce McDonald (* 29. August 1943 in Sydney, Nova Scotia) is en kanaadsch Physiker un Direktor vun dat Sudbury Neutrino Observatory Institute (SNO). He hett ok den Gordon and Patricia Gray Chair (Lehrstohl) för Deelkenastrophysik an de Queen’s University in Kingston, Ontario inne. 2015 wurr hüm gemeensam mit Takaaki Kajita de Nobelpries för Physik tospraaken. McDonald kreeg den B.Sc. in Physik 1964 un den M.Sc. in Physik 1965 an de Dalhousie University in Nova Scotia. Den Doktertitel (Ph. D.) in Physik kreeg he vun dat California Institute of Technology. McDonald hett van 1970 bit 1982 as Wetenschapler an de Chalk River Laboratories nordwestlich vun Ottawa arbeit. Dornah weer he van 1982 bit 1989 Perfesser för Physik an de Princeton University, wo he en vun de leiden Wetenschapler an den Princeton Cyclotron weer. He hett Princeton 1989 verlaaten, um Perfesser an de Queen’s University in Kingston (Ontario) to wurrn. To glieker Tiet wurr he 1989 ok Direkter vun dat SNO. Af 2002 hett he an de Queen’s University den University Research Chair un af 2006 den Gordon and Patricia Gray Chair in Particle Astrophysics inne. He weer ünner annern Gastwetenschapler an' CERN (2004), Los Alamos National Laboratory (1981), Oxford, de
Bi de Grünfeld-Indisch Verteidigung hannelt sück dat um en Anspeel vun dat Schachspeel. De Grünfeld-Indisch Verteidigung tellt to de Slooten Spelen. Se geiht ut de Indisch Verteidigung hervör un wurr nah den öösterriekschen Schachgrootmeester Ernst Grünfeld nömmt. De ECO-Codes sünd D94 un D95. Dat Anspeel is kenntekent dör de swaart Tüüg 1. ... Sg8-f6, 2. ... g7-g6 folgt vun d7-d5. De klassisch Grundstellung entsteiht nah 1. d2-d4 Sg8-f6 2. c2-c4 g7-g6 3. Sb1-c3 d7-d5. Ok de Toogfolg 1. d2-d4 Sg8-f6 2. c2-c4 g7-g6 3. g2-g3 d7-d5 wurrd as Grünfeld-Indisch Verteidigung betkent. Todem kann dat Anspeel över diverse Toogumstellen reckt wurrn. To'n Bispeel: 3. Sg1-f3 Lf8-g7 4. g2-g3 0-0 5. Lf1-g2 c7-c6 6. 0-0 d7-d5. Typischerwies verschafft sück Witt en mächtig Buernzentrum un Ruumvördeel. De Nahtrecken bemöht sück um Angriepsmögelkeiten tegen dat witt Zentrum un will ut sien Buernmajorität an' Daamenflögel in dat Endspeel en entfernten Freebuern billen. De Grünfeld-Indisch Verteidigung wurr vun en Reeg vun Weltmeestern (dorünner Wassili Smyslow, Bobby Fischer un Garri Kasparow) bruukt. To de Hööftvarianten vun de Grünfeld-Indisch Verteidigung tellen: nach 3. Sb1-c3 d7-d5: de Aftuuschvariante 4. c4xd5 Sf6xd5 5. e2-e4 Sd5xc3 6. b2xc3 Lf8-g7 in hör modern Form mit 7. Sg1-f3 7. Sg1-f3 c7-c5 8. Ta1-b1
En Zellkarn oder Nukleus (lat. nucleus „Karn“) is een vun de Organellen in de Zellen vun de Eukaryoten. In den Zellkarn sitt dat Genom in. He is meist rund un liggt in dat Zellplasma (Cytoplasma). Wenn in de Wetenschop vun de Biologie de Wöer „nukleär“ oder „karyo“ (vun ooldgr. κάρυον káryon „Karn“) bruukt weert, denn bedutt dat, datt de Saak, wo dat um geiht, wat mit’n Zellkarn to doon hett. De Zellkarn is de grote Unnerscheed twuschen de Eukaryoten (Leevwesen mit en sunnerlichen Zellkarn) un de Prokaryoten (Bakterien un Archäen, de alltohopen keen Zellkarn hefft). In den Karn sitt de gröttste Deel vun dat geneetsche Materiol vun de Zellen bi de Eukaryoten in. Dat is dor tohopenfaat in Form vun en Reeg vun Chromosomen. Annere Gene gifft dat in de Mitochondern un, bi Planten, ok in de Chloroplasten. De meisten Zellen hefft just een Karn. Man dat gifft Utnahmen: „Myotuben“ kaamt tostanne dör dat Tohopengahn vun Myoblasten. Dor sitt denn en Reeg vun Karns in. Un in de Embryos vun de Fruchtflegen deelt sik de Karns so gau, datt toeerst mol de Zellmembran twuschen de Zellen noch nich mitwasst. So sitt dor ok allerhand Karns tohopen in sotoseggen een Zell.
Garlstörp betekent Garlstörp, Oort in de Gemeen Garlstörp in’n Landkreis Horborg, Neddersassen, Garlstörp, Oort in de Gemeen Bleikd in’n Landkreis Lümborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Na dat Neddersassische Stratengesett is de Landkreis Lümborg Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert. De höögste Nummer is de Kreisstraat 61. Enkelte Nummern sünd nich (mehr) vergeven. Dat gifft vondaag also 56 Kreisstraten in’n Landkreis. Alltohoop gift dat 354 Kilometer Kreisstraten in’n Landkreis Lümborg mit üm un bi 170 Kilometer Radweeg, de an de Kreisstraten langsgaht, un 54 Brüggen. Tostännig för den Ünnerholt is de Bedrievshoff in Emsen. http://www.landkreis-lueneburg.de/desktopdefault.aspx/tabid-8156/8356_read-50763/ https://openjur.de/u/321171.html Listen von de Kreisstraten in Neddersassen Ammerland | Auerk | Bentem | Bronswiek | Celle | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Göttingen | Hameln-Purmunt | Hannober | Heidkreis | Helmstidde | Hilmessen | Holsminne | Horborg | Leer | Lüchow-Dannenbarg | Lümborg | Nienborg | Northeim | Ollnborg (Land) | Ollnborg (Stadt) | Oosterholt | Ossenbrügge (Land) | Ossenbrügge (Stadt) | Ostroe | Paane | Rodenborg (Wümm) | Schaumborg | Soltgitter | Stood | Ülzen | Vechte | Veern | Wersermasch | Willemshoben | Wittmund | Wulfenbüttel | Wulfsborg